CELEX: C2007/283/03
Language: fi
Date: 2007-11-24 00:00:00
Title: Yhdistetyt asiat C-208/06 ja 209/06: Yhteisöjen tuomioistuimen tuomio (kolmas jaosto) 27.9.2007 (Finanzgericht Düsseldorfin (Saksa) esittämät ennakkoratkaisupyynnöt) — Medion AG (C-208/06) v. Hauptzollamt Duisburg ja Canon Deutschland GmbH (C-209/06) v. Hauptzollamt Krefeld (Yhteinen tullitariffi — Tariffiluokittelu — Yhdistetty nimikkeistö — Kameranauhurit)

24.11.2007   
            
            
               FI
            
            
               Euroopan unionin virallinen lehti
            
            
               C 283/3
            
         Yhteisöjen tuomioistuimen tuomio (kolmas jaosto) 27.9.2007 (Finanzgericht Düsseldorfin (Saksa) esittämät ennakkoratkaisupyynnöt) — Medion AG (C-208/06) v. Hauptzollamt Duisburg ja Canon Deutschland GmbH (C-209/06) v. Hauptzollamt Krefeld
   (Yhdistetyt asiat C-208/06 ja 209/06) (1)
   
   (Yhteinen tullitariffi - Tariffiluokittelu - Yhdistetty nimikkeistö - Kameranauhurit)
   (2007/C 283/03)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Düsseldorf
   Pääasian asianosaiset
   
      Kantajat: Medion AG (C-208/06) ja Canon Deutschland GmbH (C-209/06)
   
      Vastaajat: Hauptzollamt Duisburg (C-208/06) ja Hauptzollamt Krefeld (C-209/06)
   Oikeudenkäynnin kohde
   Ennakkoratkaisupyyntö — Finanzgericht Düsseldorf — Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 (EYVL L 256, s. 1), sellaisena kuin se on muutettuna tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 11.9.2003 annetulla komission asetuksella (EY) N:o 1789/2003 (EYVL L 281, s. 1), liitteen I tulkinta — Alanimike 8525 40 91 (videokameranauhurit, joilla voidaan tallentaa ainoastaan televisiokameralla otettua kuvaa ja ääntä) ja alanimike 8525 40 99 (muut) — Kameranauhurit, jolla ei niitä maahantuotaessa voida vastaanottaa ja tallentaa muista laitteista tulevia signaaleja, mutta joiden dv-in-valmius voidaan jälkeenpäin aktivoida valmistajan tai myyjän kuitenkaan ilmoittamatta tästä mahdollisuudesta tai tukematta sitä
   Tuomiolauselma
   Kameranauhuri voidaan luokitella tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteessä I esitetyn yhdistetyn nimikkeistön, sellaisena kuin se on muutettuna 13.10.2000 annetulla komission asetuksella (EY) N:o 2263/2000, 6.8.2001 annetulla komission asetuksella (EY) N:o 2031/2001 ja 11.9.2003 annetulla komission asetuksella (EY) N:o 1789/2003, alanimikkeeseen 8525 40 99 vain siinä tapauksessa, että muista lähteistä kuin integroitu kamera tai mikrofoni peräisin olevan kuvan ja äänen tallennustoiminto on käyttövalmiina tulliselvitystä tehtäessä tai että vaikka valmistaja ei ole halunnut tuoda esiin mainittua ominaisuutta, mainittu toiminto voidaan ottaa käyttöön tulliselvityksen jälkeen sellaisen käyttäjän, jolla ei ole erityistaitoja, kameranauhurille tekemillä helpoilla toimenpiteillä sen koostumusta muuttamatta. Jos toiminto otetaan käyttöön tulliselvityksen jälkeen, edellytetään myös yhtäältä, että kun toiminto on otettu käyttöön, kameranauhurin toiminta vastaa sellaisen toisen kameranauhurin, jonka muista lähteistä kuin integroitu kamera tai mikrofoni peräisin olevan kuvan ja äänen tallennustoiminto on käyttövalmiina tulliselvitystä tehtäessä, toimintaa, ja toisaalta, että kameranauhuri toimii itsenäisesti. Näiden kahden edellytyksen täyttyminen on voitava varmistaa tulliselvitystä tehtäessä. Kansallisen tuomioistuimen on arvioitava, täyttyvätkö nämä edellytykset. Jos edellytykset eivät täyty, kameranauhuri on luokiteltava yhdistetyn nimikkeistön alanimikkeeseen 8525 40 91.
   
      (1)  EUVL C 224, 16.9.2006.